Macskagyász
Szerző: tarmanusDátum: 2008. június 12. 10:57
Nemrégiben Szegeden egy parkolóban az egyik autó tetején a következő szövegű hirdető táblát láttam: Kis kedvenceink mobil hamvasztása, kegyeleti urnával! ….. beindult az agyam:
- Halló, özvegy Whiskasné vagyok, önök hirdeteik magukat ,mint kedvencek mobil hamvasztói?
- Igen asszonyom, Nosferatu Géza vagyok.
- Meghalt VII. Leopold.
- Köszönjük a felvilágosítást, majd utána nézünk a történelem könyvekben.
- Ő a kandúrom volt.
- Sajnáljuk a kedves férjét és részvétünk a királyi családnak!
- Ő a cicám volt!
- Asszonyom én a feleségemet mókuslekvárnak becézem.
- Értsék meg, házimacska volt, vagy nem önök vállalnak mobil hamvasztást?
- De, igen asszonyom, a pontos címet kérem.
- Futrinka utca 8. második emelet 11.
- Köszönjük tíz perc múlva ott vagyunk.
A kegyeleti szolgálat kiérkezik. Egy fekete zakós férfi, cicanadrágban, kezében egy apró koporsóval és két a Macskák c. musical jelmezében öltözött nő. Az egyik kezében egy hordozható magnó. Becsengetnek.
- Dicsértessék a nagy Básztet!
- Most pedig imádkozzunk az elhunyt lelki üdvéért:
"Mi macskánk, ki a Tejút ura vagy, áldassék a te neved, jöjjön el a te tejjel, mézzel folyó kánaánod. Legyen meg a te akaratod és soha ne macskásodjon meg a lábunk!
Védj meg minket a kutyáktól és segíts magadon, hisz mi is megsegítünk! Miaúgy legyen!"
Az egyik nő bekapcsolja a magnót, amiből halk macskanyávogás hallatszik a jaj cica eszem azt a …sláger zenei kíséretében.
A férfi gumikesztyűben átveszi az elhunytat és belehelyezi a koporsóba, majd lehajtott fejjel lemennek a lépcsőn.
A földszinten kinyitják a kukatárolót és az egyik konténerbe laza, ámbár utálkozó mozdulattal bedobják a macskát.
Beülnek a kocsiba. Rágyújtanak, közben meghúzzák a lapos üveget.
A gyászoló, könnyeivel küszködve nézi az ablakból, ahogy a kocsiból száll fel kedvence lelke, füst formájában.
A férfi elővesz egy urnát.
- Te, Juli milyen színű is volt az a dög?
- Jó, akkor adj egy marék lisztet, de ne teljes kiőrlésűt, mert van még mára egy tarka macskánk is.
Fogják az urnát és lehajtott fejjel fölviszik és átadják a gyászoló asszonynak.
- Elnézést asszonyom, de sajnos van egy másik elhalálozásunk és ugyebár azok a piszkos anyagiak.
- Persze, szomorú hivatás az önöké, számoljon nyugodtan.
- Azt mondja, hogy: díszöltözet 25 000 Ft, zene 15 000 Ft, imádkozás 10 000 Ft, koporsó 30 000 Ft, hamvasztás 40 000 Ft, kiszállás 25 000 Ft, vasárnap harangozás a kis temető sirató falánál 15 000 Ft, összesen 160 000 Ft.
- Tessék, az isten áldja meg magukat a jó lelkükért !
- Asszonyom, melyik nap van szemétszállítás?
- Akkor szívességből levisszük a szemetet is.
- Maguk nagyon rendesek, de vigyázzanak, hogy ki ne szakadjon, mert benne van a szomszéd dög pincsije, az fojtotta meg szegény Leopoldot.
1. tarmanus (#1275)
2008. június 16. 08:04
Örülök, hogy tetszett, ha van kedved olvasd el a Por, az "Őrülett" és a Telefonszex c. írásaimat. Üdv: HL
Válasz SF hozzászólására (#1266).
2. SF (#1266)
2008. június 15. 21:19
Hát ez nem semmi!:-))) Köszi!
3. Loncsi (#1232)
2008. június 14. 17:34